Gw mau tau Biografi dari Charles Aznavour. Jelasin dalam bahasa jawa

Dilahiraké minangka Shahnour Vaghinagh Aznavourian, wong tuwané ya iku imigran asal Armenia, Michael and Knar Aznavourian Panjenengané sing kapisan mèlu pentas nanggo jeneng panggung "Aznavour" nalika isih umur 9 taun. wiwit isih cilik, wong tuwané wés ngenalaké Aznavour karo teater. Kesempatan emas diéntukaké Aznavour sawisé penyanyi Édith Piaf ngrungokaké panjenengané nyanyi lan ngajak panjenengané mèlu ing pertunjukan keliling ing negera Prancis lan Amérikah Sarékat.

Aznavour kerep dijuluki "Frank Sinatra saka Prancis", lan sapérangan gedhé saka 1.000 judhul lagu sing ditulisé racaké babagan cinta. Panjenengané uga naté nulis sandiwara musikal, lan tampil ing 60 judhul filem, kalebu Shoot the Piano Player lan The Tin Drum (filem). Aznavour bisa nyanyi ing akèh basa (Perancis, Inggris, Italia, Spanyol, Jerman, Ruslan, Armenia, lan Portugis). Amarga pangudiné, Aznavour mbukak kesempatan kanggo panjenengané nglakokaké konser ing Carnegie Hall lan pirang-pirang arena ing donya. salah sijining lagu bisa dinyanyèkaké Aznavour ing pirang-pirang basa, misalé lagu "Que C'est Triste Venise" (versi asli ing basa Prancis), dadi "How Sad Venice Can Be" (basa Inggris), "Com'è Triste Venezia" (basa Italia), "Venecia Sin Ti" (basa Spanyol), "Venedig im Grau" (basa Jerman). Aznavour uga naté ngrekam salah sijining lagu ciptaané penyair Sayat Nova ing basa Armenia .

Ing taun 1970-an, Aznavour sukses ing Britania Raya. Lagu "She" dadi puncak tangga lagu Britania. Lagu liyané sing kaloka ing Britania ya iku "Dance in the Old Fashioned Way".

Aznavour naté mèlu rombongan kabaret ing Montreal, nggawé panjenengané ngefans karo Québec lan nukoni salah sijining omah ing Montreal. Panjenengané naté mbiyantu panyipta lagu ditambah penyanyi asalé Québec, Lynda Lemay nalika nglampahi karir ing Prancis.

Aznavour wés akèh mbiyantu kurban lindhu 1988 ing Armenia léwat organisasi amal "Aznavour for Armenia". Ing dalan Abovian, pusat kutha Yerevan ana alun-alun sing jenengé dijupuk saka jeneng Aznavour. Aznavour njabat anggota dewan pembina Armenia Fund International sing wés menèhi punjul US$150 yuta wiwit taun 1992 ing wujud dana bantuan kemanusiaan lan pembangunan infrastruktur ing Armenia. Pamaréntah Prancis menèhi penghargaan Légion d'honneur kelas "Officier" (perwira) ing taun 1997.

Penyanyi liyané sing kerep nyanyi lagu-laguné Aznavour, wiwit saka Fred Astaire lan Bing Crosby, tekan Ray Charles lan Liza Minnelli. Ing taun 1974, Jack Jones (singer) nggawé album sing kabèh isiné lagu ciptaané Aznavour lan diwènèhi judhul "Write Me A Love Song, Charlie".. Lagu "She" naté dinyanyèkaké Elvis Costello kanggo filem Notting Hill (filem). Plácido Domingo ya iku kanca apiké, lan kerep nyanyi lagu-lagu hit ciptaané Aznavour, ing antarané lagu "Ave Maria" versi Aznavour.

Ing taun 2006, Aznavour ngenekaké pertunjukan keliling ing AS lan Kanadha sing disebuté farewell tour (tour perpisahan). Ing taun 2007, pertunjukan keliling Aznavour digelar ing nagara Jepang lan nagara-nagara Asia liyané. Aznavour, 82 taun, ngendika manawa pertunjukané iki minangka tur perpisahan, sanadyan kondisi keséhatané isih apik. Aznavour saiki isih nyanyi ing pirang-pirang basa lan isih apal tanpa prelu teleprompter. Sanadyan mangkono, panjenengané saiki mung nyanyi ing 2 utawa 3 basa (basa Prancis lan basa Inggris, ditambah basa Spanyol utawa basa Italia). Tanggal 20 September 2006, Aznavour ngenekaké konsèr gedhé ing kutha krajan Armenia, Yerevan. Konser mau minangka pambuka festival budaya "Arménie mon amie" sing digelar ing nagara Prancis. Nalika konsèr, présidhèn saka rong nagara, Robert Kocharian lan Jacques Chirac lungguh ing kursi deretan paling ngarep.